Rene Satsi

Rene Satsi (sündinud 11. mail 1975) on eesti turismiettevõtja ja reisikirjanik. 

Ta on õppinud Tartu Ülikoolis psühholoogiat. 

Satsi on maailmarändur ja matkajuht, keda peetakse Eesti matkajuhtide seas üheks paremaks Aasia maade, eriti Laose, Tai ja Sri Lanka asjatundjaks.Peeter Sauter. Taimaa müüdid ja reaalsus Rene Satsi iroonilises soustis. Raamatu "Minu Tai" arvustus. Reisiajakiri GO, 01.12.2025. Koos poolatarist äripartneriga rajas ta Laoses ökomatkade firma The Hiker, kus korraldab ise peamiselt Euroopa-matku.The Hiker Travel Agency Ettevõtte The Hiker koduleht. Vaadatud 16.02.2026.Iirimaale kolinud eestlane: Eestis elades peavad tugevad närvid olema ERR Eeter, 26.10.2015.

2015. aastal kirjastas ta Daniel Brooklyni raamatu "Ma tapsin roti" (tõlkija Elise Eimre). Pärast seda hakkas ise raamatuid kirjutama; 2025. aasta seisuga on temalt ilmunud viis reisiraamatut.

Aastatel 2020–2021 ilmus Delfi "Reisijuhi" rubriigis tema reisijuttude sari "Äpardunud reisilood".Sarja "Äpardunud reisilood" artikleid Delfi/Reisijuht. Vaadatud 16.02.2026. Ta on ka paljude reisiajakirja GO ja veebiajakirja Estonian World artiklite autor.Rene Satsi artikleid Estonian World. Vaadatud 16.02.2026. 

Teoseid
 "Minu Iirimaa. Armastus tuleb karjudes". Petrone Print, 2019. 199 lk
 "Sri Lanka nüüd ehk Ühe reisiraamatu sünnitusvalud". Go Group, 2019. 214 lk
 "Laos: aeg antud elada, aeg antud süüa". Tänapäev, 2022. 255 lk
 "Minu matkarajad: ekslemised mööda Eestit". Petrone Print, 2022. 256 lk
 "Minu Tai : turistist sirgub inimene". Petrone Print, 2025. 272 lk

Tunnustus
 2025 – aasta parim reisikirjanik (raamatu "Minu Tai" eest)Mullused parimad reisikirjanikud on Heidit Kaio ja Rene Satsi GO Reisiajakiri. 30.01.2026.

Isiklikku
Alates 2016. aastast elas ta 15 aastat peamiselt Iirimaal.Iirimaale kolinud eestlane: Eestis elades peavad tugevad närvid olema ERR Eeter, 26.10.2015.

Ta on abielus poolatar Justynaga. 2022. aasta sügisest elab pere peamiselt Pärnus.Merle Rallmann. Nädala persoon ⟩ Ilmarändur Rene Satsi: Pärnu on absurdne paik, kuhu mõneks ajaks jääda Pärnu Postimees, 04.02.2023.

Viited

Välislingid
 Peeter Sauter. Taimaa müüdid ja reaalsus Rene Satsi iroonilises soustis. Raamatu "Minu Tai" arvustus. Reisiajakiri GO, 1. detsember 2025

Kategooria:Eesti ettevõtjad
Kategooria:Reisikirjanikud
Kategooria:Sündinud 1975